open-index/open-wikipedia-markdown huggingface dataset:
Manika (šarvas)

**Manika** ( 'rankovė') – geležinis ar bronzinis rankos šarvas su išlenktomis užsiklojančiomis metalinėmis plokštėmis, pritvirtintomis prie odinių juostų. Manikas naudojo gladiatoriai krupeliarijai, o vėliau – kareiviai.

## Kilmė ir ankstyvasis naudojimas
Romėnų kariuomenė 21 m. e. m. Floro ir Sakroviro maište kovėsi su krupeliarijais. Trajano dakų karų metu romėnų kariai vilkėjo trumparankoves lorikas segmentatas, o rankas nuo falksų saugojo manikos. Falksais, turinčiais pjautuviškas geležtes, būdavo įmanoma atakuoti kūno dalis už skydo. Manikos ir antblauzdžių naudojimą paliudija keli bareljefai ant Trajano laikų paminklų (Trajano Trofėjo ir Trajano Kolonos), bet, matyt, tada manikas naudojo legionieriai, bet ne auksiliarijai. Tai rodo, kad manikos buvo naudotos Dakijos kampanijoje, bet nėra aišku, kiek plačiai tada jas naudojo.

## Paplitimas ir vėlesnis naudojimas
Manikų likučiai aptikti Britanijoje, Austrijoje, prie Dunojaus, Ispanijoje, Rumunijoje.. Tai rodo, kad I a. Romos kariuomenė plačiai naudojo manikas. Skulptūra Alboje Julijoje rodo, kad manikas naudojo ir II–III a. Yra atvaizdų su manikomis iš maždaug 400 m. e. m.

## Sandara ir naudojimas
Plokštelinę maniką sudarydavo:
* antpetinė plokštė
* 35 metalinės (geležinės ar bronzinės) juostos – 25–30 mm pločio ir 0,35–0,5 mm storio. Skirtos žastui ilgesnės. Kiekviena juosta apatinėje dalyje turi skyles, pro kurias prakišamos vario lydinio kniedės, sutvirtinančios juostas su oda. Juostų kraštuose buvo dar po vieną skylę, pro kurias, manoma, būdavo pravertas sutvirtinantis raištelis. Kelios apatinės juostos kartais būdavo sukniedijamos.
* 90–120 kniedžių, metalui tvirtinti prie odos
* 3–4 odos ruošiniai
* paminkštintas pamušalas.

Būdinga romėnų kalavijininkų rankos padėtys būdavo žastas orientuotas vertikaliai, prispaustas prie liemens, o dilbis nukreiptas pirmyn, nykščiu į viršų. Gali būti, kad juostos būdavo per trumpos, kad apimtų visą žasto apimtį, tad užpakalinė rankos dalis likdavo nešarvuota. Juostos užsiklodavo taip, kad kirtis į žastą nuslydavo žemyn, o alkūnės vidinė dalis būdavo pridengta keliais kuostų sluoksniais.

## Nuorodos
Citokinezė

**Citokinezė** – ląstelės kūno (citoplazmos) dalijimosi procesas. Tuo metu branduolys būna jau pasidalijęs (kariokinezė pasibaigusi) ar jo dalijimasis gali būti dar telofazėje.

## Citokinezė gyvūninėje ląstelėje
Gyvūninės ląstelės per vidurį persismaugia ir toje pačioje plokštumoje, kur buvo pusiaujas, susidaro dalijimosi vagelė. Sąsmauka atsiranda traukiantis žiedui, sudarytam iš dviejų baltymų – aktino ir miozino. Kai dalijimosi vagelė gilėja, abiejų ląstelės pusių plazmolema susijungia, ir taip susidaro dvi atskiros ląstelės.

## Citokinezė augalinėje ląstelėje

Augalinėse ląstelėse citokinezė vyksta kitaip. Pirmiausia pusiaujo plokštumoje susidaro fragmoplastas, kuris surenka Goldžio komplekse susidariusios pūslelės. Jose yra angliavandenių pektino ir hemiceliuliozės. Šios pūslelės susilieja ir sudaro skiriamąją plokštelę. Skiriamoji plokštelė galiausiai išplatėja skersai visą ląstelę ir susidaro *tarpinė plokštelė*. Iš abiejų tarpinės plokštelės pusių ima darytis naujų augalinių ląstelių celiuliozinės sienelės.
Gajanos herbas

**Gajanos herbas** – Gajanos valstybinis simbolis. Patvirtintas Jungtinės Karalystės parlamento 1966 m. vasario 22 d.

Herbą sudaro:
* Šalmo papuošalas – indėniškas galvos apdangalas, dar vadinamas „Kasiko karūna“, simbolizuoja šalies indėnus. Deimantai karūnos šonuose simbolizuoja šalies turtus.
* Šalmas – karališkoji Britanijos insignija.
* Skydininkai – du jaguarai (būdingas Gajanai gyvūnas, jėgos simbolis), laikantys kirtiklį (simbolizuoja kasybos pramonę), cukranendrę ir ryžių kuokštą (simbolizuoja žemės ūkį).
* Skyde pavaizduotas nacionalinis šalies augalas gigantiškoji viktorija, bangos – trys svarbiausios šalies upės, hoacinas – nacionalinis paukštis.
* Devizas – *One people, One Nation, One Destiny* („Viena liaudis, Viena tauta, Vienas likimas“).
Jiří Novák

**Jiržis Novakas** (; g. 1975 m. kovo 22 d.) – buvęs profesionalus Čekijos tenisininkas, olimpietis. Jis gymė Zlyne, Čekoslovakijoje. Dabar Jiržis gyvena Monte Karle, Monake. Aukščiausia Novako pasiekta vieta ATP reitinge buvo penktoji. Jiržis profesionalu tapo 1993 metais. Per savo karjerą jis laimėjo 7 vienetų ir 18 dvejetų ATP titulų. Jiržį treniravo čekas Janas Kukalas. Jiržis žaisdamas tenisą užsidirbo 7 618 613 JAV dolerių. 1999 metais, Novakas Vimbldone sugebėjo nugalėti šveicarą Rodžerį Federerį.

## Šaltiniai
Irreemplazable

***Irreemplazable*** yra ispanų kalba įrašytas Amerikos R&B dainininkės Beyoncé Knowles albumas. Išleistas kaip papildomaas diskas prie B'Day *Deluxe Edition* albumo, rugpjūčio 28 JAV, 2007.
CD/DVD buvo išleisti Wal-mart.

JAV albumo parduota 50,000 kopijų.

## Dainos
# „Amor Gitano“ su Alejandro Fernández (B. Knowles, J. Flores, R. Barba) – 3:48
# „Listen (Oye)“ (B. Knowles, H. Krieger, S. Cutler, A. Preven, R. Perez) – 3:41
# „Irreplaceable (Irreemplazable)“ (B. Knowles, M. S. Eriksen, T. E. Hermansen, E. Lind, A. Bjørklund, S. Smith, R. Perez) – 3:48
# „Bello Embustero“ (B. Knowles, M. S. Eriksen, T. E. Hermansen, A. Ghost, I. Dench, R. Perez) – 3:20
# „Beautiful Liar (Remix)“ su Shakira (remixed by Shakira) – 3:01
# „Beautiful Liar (Spanglish)“ su Sasha a/k/a Beyoncé – 3:21
# „Irreplaceable (Irreemplazable – Norteña Remix)“ (remixed by Rudy Perez) – 3:51
# „Get Me Bodied (Timbaland Remix)“ featuring Voltio (B. Knowles, S. Knowles, K. Dean, S. Garrett, Makeba, A. Beyince) – 6:14

## Pozicijos

## Šaltiniai
Speak My Mind

**Speak My Mind** yra remiksuotų dainų rinkinys R&B dainininkės Beyoncé. Jį sudaro neišleistos dainos ir kiti kūriniai, nepatekę į "Dangerously In Love" albumą.

## Dainos
### Standartinė versija
# "Intro" – 0:12
# "My First Time" (B. Knowles, Pharrell Williams, Chad Hugo) – 4:25
# "Fever" (Eddie Cooley, John Davenport, Peggy Lee) – 4:34
# "What's It Gonna Be" (Knowles, LaShaun Owens, Karrim Mack, Corte Ellis, Larry Troutman, Roger Troutman, Kandice Love) – 3:38
# "I Can't Take No More" – 4:46
# "Crazy Feelings" with Missy Elliott – 4:32
# "Me, Myself and I (Grizzly Mix)" su Ghostface Killah (Knowles, Storch, Waller) – 4:37
# "Summertime" featuring P. Diddy – 3:52
# "In da Club (Co-Ed Remix)" su50 Cent, Lil Boosie & Max Manelli (Curtis James Jackson III, Andre Romelle Young, Michael Elizondo) – 4:33
# "Work It Out (Radio Edit)" (Knowles, Pharrell Williams, Chad Hugo) – 3:22
# "Sexuality" – 2:29
# "Wishing on a Star (Neptune's Remix)" (Billie Rae Calvin) – 3:53
# "Keep Giving Your Love to Me" – 3:08
# "Check on It" (su Slim Thug) (B. Knowles, K. Dean, S. Garrett, A. Beyincé, S. Thomas) – 3:32
# "I'm Leaving" – 3:02

## Šaltiniai
Gajanos regionai

Gajana padalinta į 10 regionų:

Kiekvienas regionas administruojamas Regioninės Demokratinės Tarybos, vadovaujamos pirmininko. Regionai padalinti į kaimynines tarybas.

## Šaltiniai

## Nuorodos
* Guyana (Citypopulation.de)
* Regions of Guyana (Statoids.com)
Korivertonas

**Korivertonas** () – miestas pačiuose Gajanos šiaurės rytuose, Rytų Berbiso-Koranteino regione, prie Koranteino upės žiočių ir Atlanto vandenyno, netoli Surinamo miesto Naujojo Nikerio. Svarbus prekybinis ir tranzitinis punktas. Keltas per Koranteiną į Surinamą. Kelias į Džordžtauną. Yra keletas viešbučių, mokyklų, įvairių religijų maldos namai (mečetė, bažnyčios). Cukranendrių plantacijos.
Skeldonas

**Skeldonas** () – miestelis pačiuose Gajanos šiaurės rytuose, Rytų Berbiso-Koranteino regione, prie Koranteino upės kairiajame krante, tuoj į pietus nuo Korivertono. Svarbus cukraus pramonės centras. Yra lėktuvų nutūpimo takas. Kelias į Naująjį Amsterdamą.
Mahaikonis

**Mahaikonis** () – miestelis šiaurės rytų Gajanoje, Mahaikos-Berbiso regione, į pietryčius nuo Džordžtauno, Atlanto vandenyno pakrantėje, prie Mahaikonio upės žiočių. Kerta Džordžtauno-Naujojo Amsterdamo-Korivertono plentas. Verčiamasi žemės ūkiu.
Verutas

**Verutas** (, dgs *veruta* 'iešmas') – trumpa romėnų kariuomenės akstis.

Verutus naudojo velitai priešo rikiuotės apsvaidymui. Kitos tame pačiame mūšyje naudojamos ietys būdavo piliumai, kuriuos naudojo hastatai ir principai.

Verutų ietikočio ilgis būdavo apie 1,1 m (piliumų ilgis būdavo apie 2 m), o antgalis – apie 13 cm ilgio. Verutai kartais turėdavo metalinį stiebą (kaip ir piliumai) arba smailėjanti metalinį antgalį.

Verutus romėnai perėmė iš samnitų ir volskų. III–II a. pr. m. e. kiekvienas lengvasis pėstininkas velitas nešdavosi į mūšį septynis verutus. Verutai buvo visai efektyvūs ginklai, tinkami net kovai su kovos drambliais, kas paaiškėjo Zamos mūšyje. II a. pr. m. e. verutai iš ginkluotės dingo kartu su pačiais velitais. Ankstys į legionierių ginkluotę grįžo vėlyvosios imperijos laikais.

## Nuorodos
*
Roz Holas

**Roz Holas** () – miestelis šiaurės rytų Gajanoje, Rytų Berbiso-Korateino regione, Atlanto vandenyno pakrantėje, į rytus nuo Naujojo Amsterdamo. Cukraus pramonės centras. Veikia keletas parduotuvių, bankų, kavinių. Kerta Džordžtauno-Korivertono plentas.

## Istorija

Roz Holas susikūrė olandų plantatorių žemėse. 1908 m. gavo kaimo statusą, o miesteliu tapo 1970 m. Padalintas į tris tarybas: *Middle Rose Hall*, *East Rose Hall* ir *Williamsburg*.
Džonstaunas

**Džonstaunas** (), oficialiai – **Liaudies Šventyklos Žemės ūkio Projektas** (*Peoples Temple Agricultural Project*) – buvusi bendruomeninė gyvenvietė (komuna) šiaurės vakarų Gajanoje, Barimos-Vainio regione, į pietryčius nuo Port Kaitumos, džiunglių apsuptyje. 1978 m. čia gyveno virš 900 gyventojų.

## Istorija
Gyvenvietė buvo įkurta 1973 m. Liaudies Šventyklos sektos, vadovaujamos Džimo Džonso (jo garbei ir pavadinta Džonstaunu). Vieta pasirinkta dėl savo atokumo ir kairiųjų, antiamerikietiškų Gajanos politikos pozicijų. Gyvenvietė pagal Džonso projektą turėjusi būti socialistiniu rojumi, utopija. Dėl problemų San Fransiske, 1977 m. į Džonstauną persikėlė ir pats Džonsas. Gyventojų dienotvarkė buvo paremta Šiaurės Korėjos ir porevoliucinės Kinijos modeliu. Darbo diena plantacijose trukdavo beveik 12 valandų. Neklusnūs komunos nariai buvo baudžiami, kankinami. Dėl CŽV pavojaus Džeimstauną buvo planuojama perkelti į TSRS, Albaniją, Šiaurės Korėją. 1978 m. į gyvenvietę atvykus vizito kongresmenui Leo Rajanui įvyko susišaudymas. Netrukus po to miestelyje buvo įvykdyta „revoliucinė“ savižudybė, kurios metu nusižudė 909 komunos gyventojai, dar keletas kitų buvo sušaudyti, nusižudė patys. Paskaičiuota, kad viso žuvo 918 žmonių.

Po visų įvykių Džonstaunas buvo apleistas, vietinių išgrobstytas, o namai sudegė per gaisrą.

## Šaltiniai
Port Kaituma

**Port Kaituma** () – miestelis šiaurės vakarų Gajanoje, Barimos-Vainio regione, prie Kaitumos upės.

## Istorija

Ilgą laiką Kaituma tebuvo mažas indėnų kaimelis. Pradėjo vystytis netoliese esančiame Metjuz Ridže (*Matthew’s Ridge*) atradus mangano. Iš ten į Port Kaitumą nutiestas geležinkelis ir pradėtas mangano eksportas Kaitumos upe. Valdant Forbes Burnham Port Kaitumai sutelktas papildomas dėmesys siekiant įsitvirtinti džiungles. Įsteigta vidurinė mokykla. Netoliese įsikūrus Džonstauno gyvenvietei Kaitumos lėktuvų tūpimo takas tapo svarbia susisiekimo arterija. Tačiau vėliau mangano gavybos pramonė sustojo, Džonstouno gyvenvietėje įvyko masinė savižudybė todėl Port Kaituma labai nuskurdo. Dabar verčiamasi daugiausia aukso gavyba.
Eišaltonas

**Eišaltonas** () – miestelis pietų Gajanoje, Aukšutinio Takutu-Aukštutinio Esekibo regione, Rupununio savanoje, į pietryčius nuo Letemo. Didžioji dalis gyventojų – indėnai vapišanai. Veikia vidurinė ir pradinė mokyklos, biblioteka, ligoninė, interneto prieiga. Yra lėktuvų nutūpimo takas. Apylinkėse aptikta senovinių petroglifų.
Kumaka

**Kumaka** () – gyvenvietė vidurio Gajanoje, Rytų Berbiso-Koranteino regione, dešiniajame Esekvibo krante, 35 km į pietryčius nuo Apoterio. 2,19 tūkst. gyventojų.
AFC taurė

**AFC taurė** – kasmetinės tarptautinės futbolo varžybos tarp Azijos klubų. Turnyras įkurtas 2004 m. Jį kuruoja Azijos futbolo konfederacija (AFC). Tai antras pagal pajėgumą turnyras po AFC Čempionų lygos. Varžybos nėra tolygios UEFA Europos lygai, nes AFC Čempionų lygos pralaimėjusios komandos nedalyvauja AFC taurės turnyre.

## Varžybų nugalėtojai

## Nuorodos

* AFC oficiali svetainė 
* AFC taurės istorija
Sam Hinds

**Samuel Archibald Anthony Hinds** (g. 1943 m. gruodžio 27 d.) – Gajanos politikas, kuris beveik visose kadencijose nuo 1992 m. dirbo šalies premjeru.

Pirmą kartą šį postą jis užėmė po 1992 m. rinkimų, kuriuos laimėjo Žmonių progreso partija. 1997 m. mirus šalies prezidentui Cheddi Jagan, Hindsas pusę metų ėjo 6-ojo šalies prezidento pareigas.

Trumpą 1999 m. laikotarpį Hindsą šalies ministro pirmininko pareigose pakeitė Bharatas Džagdeo, kuris vėliau tapo šalies prezidentu. Nuo to laiko Hindsas toliau liko dirbti Gajanos premjeru. 2006 m. jis dar kartą laimėjo šalyje rengtus rinkimus.

## Šaltiniai
Anupriškės (Trakai)

**Anupriškės** – kaimas Trakų rajono savivaldybėje, į šiaurę nuo Bražuolės, 3 km į rytus nuo kelio . Kaimas apsuptas miškų, į vakarus nuo jo telkšo Gilūšis. Yra „Gilušio“ sodų bendrija. Veikia pramogų ir poilsio parkas (lipynės).

## Gyventojai

## Šaltiniai
Gajanos ministras pirmininkas

**Gajanos ministras pirmininkas** – vienas iš dviejų aukščiausių Gajanos vadovų. Šalies ministras pirmininkas vadovauja Gajanos vyriausybei.

Pateikiame Gajanos ministrų pirmininkų sąrašą nuo 1953 m.

## Gajanos ministrai pirmininkai nuo 1953 m.
### Ministrų vadovai (Britų Gajana) (1953-1961)

### Gajanos premjerai (Britų Gajana) (1961-1966)

### Gajanos ministrai pirmininkai (nuo 1966 m. iki dabar)
Sudanas (regionas)

**Sudanas** (ar.: بلاد السودان *bilâd as-sûdân* – „juodųjų žemė“) – geografinis regionas Afrikoje, besidriekiantis nuo Atlanto vandenyno iki Etiopijos aukštikalnių. Tai – plati juosta, pereinanti per dabartines valstybes, tokias kaip Senegalas, Gambija, Gvinėja, Malis, Burkina Fasas, Dramblio Kaulo Krantas, Gana, Togas, Beninas, Nigerija, Nigeris, Kamerūnas, Čadas, CAR, Sudanas. Pastaroji pavadinta tuo pačiu vardu, bet užima tik labai nedidelę dalį geografinio Sudano.

Šiaurėje jis pereina į tranzitinę Sahelio gamtinę zoną už kurios yra Sacharos dykuma, o pietuose – į tranzitinę retmiškių zoną, už kurios yra džiunglės.

Sudanui būdingas savanų klimatas. Jis gauna daugiau kritulių, nei Sahelis, todėl žolė čia ilgesnė, ir žemė derlingesnė, įgalinanti verstis žemdirbyste.

Sudanas nėra geografiškai vieningas. Į dvi dalis jį skiria Kamerūno aukštikalnės, kurios suformuoja Rytų Sudaną ir Vakarų Sudaną. Sudanas gali būti dalinamas ir pagal upių baseinus. Tokiu atveju jame išskiriami Nigerio, Čado ir Nilo baseinai.

Kultūriškai Sudano regionas yra taip pat labai įvairus. Vietos gamtinės sąlygos lėmė aukštos ikikolonijinės kultūros susiformavimą ir suklestėjimą. Tai – vadinamoji Sahelio civilizacija.
Racionalis

**Racionalis** () – Romos imperijos vyriausias finansininkas iki imperatoriaus Diokleciano reformų. Racionalio pareiga buvo prižiūrėti visų mokesčių ir rinkliavų surinkimą, prižiūrėti pinigų apyvartą, kasyklų ir monetų kalyklų veiklą.

Po Diokleciano reformos racionalio ir racionibo pareigybes pakeitė *comes sacrarum largitionum*.
Paviešintys

**Paviešintys** (arba ***Paviešinčiai***) – kaimas Kupiškio rajono savivaldybės pietvakariuose, Subačiaus pietiniame pakraštyje, prie Viešintos upės.

## Gyventojai

## Šaltiniai
Paprastasis raudonspuogis

**Paprastasis raudonspuogis** (*Nectria cinnabarina*) – aukšliagrybių klasės grybų rūšis.

Vaisiakūniai apvalūs, jų dydis 0,2-2 cm, iš pradžių rožinės, vėliau raudonos spalvos. Auga grupėmis, tankiai suaugę, ant ką tik nukirstų, kartais ant stovinčių lapuočių medžių. Plačiai paplitęs visoje Europoje.

## Nuorodos

*
Šiaulėnų valsčius

**Šiaulėnų valsčius** () – buvęs administracinis-teritorinis vienetas dabartinės šiaurės Lietuvos teritorijoje. Centras – Šiaulėnai.

## Istorija

Valsčius minimas nuo XVI a. pradžios. Carmečiu atkurtas XIX a. Kauno gubernijoje. Valsčius panaikintas 1950 m. birželio 20 d., jo teritorija perduota Radviliškio rajonui (10 apylinkių).

|-
| 1877 m. || || 5244 || 309 kiemai  || 3 seniūnijos || 43
|-
| 1923 m.  || 285 || 7791 || 1591 || || 127 gyvenvietės 
|-
| 1932 m. || 234 || 7791 || || 10 seniūnijos  ||
|-
| 1949-01-01  || 272 || || || 10 apylinkių  ||
|}

## Vadovai
* Petras Remeika, 1932 m.

## Suskirstymas

## Gyventojai
### Tautinė sudėtis

1923 m. gyveno 7791 žmogus:
* Lietuviai - 89,56% (6978);
* Rusai - 5,89% (459);
* Žydai - 3,04% (237);
* Lenkai - 0,98% (76);
* Baltarusiai - 0,22% (17);
* Latviai - 0,18% (14);
* Vokiečiai - 0,03% (2);
* Kiti - 0,1% (8).

### Žymūs žmonės

|-
| 1802 || Diktariškiai || Pranciškus Šemeta, karininkas, vienas sukilimo vadų || 1882
|-
| 1898 || Sidariai || Jonas Buračas, tapytojas || 1977
|-
| 1932 || Diktariškiai || Česlovas Meškauskas, veterinaras ||
|-
| 1934 || Šiaulaičiai || Vitalijus Mazūras, tapytojas, režisierius ||
|-
| 1935 || Dirvonai || Antanas Miknius, žemėtvarkos inžinierius ||
|-
| 1938 || Pašušvys || Povilas Domeika, žemės ūkio ekonomistas ||
|-
| 1942 || Šiaulaičiai || Česlovas Mazūras, architektas ||
|-
| 1949 || Šiaulaičiai || Petras Mazūras, skulptorius ||
|}

## Šaltiniai
Z-įvertis

**Z-įvertis** arba **standartinis įvertis** – statistikoje tai bedimensis dydis, rodantis, kiek standartinių nuokrypių reikšmė turi nuo vidutinės reikšmės (vidurkio). Jis gaunamas atimant populiacijos vidutinę reikšmę iš atskiros reikšmės ir skirtumą dalijant iš populiacijos standartinio nuokrypio. Šis procesas vadinamas standartizavimu (normalizavimu).

z=\frac{(x-\mu)}{\sigma},
:kur:
:x – atskira reikšmė, kurią reikia standartizuoti;
:\mu – populiacijos vidutinė reikšmė (vidurkis);
:\sigma – populiacijos standartinis nuokrypis.

## Taikymai
### Bioinformatikoje

Kiekvieno baltymo sekos konformacijas galima įvertinti z-įverčiu – energijos matu. Sekos x natyvaus foldo (spėjamos pagrindinės molekulės būklės) energiją galima įvertinti pagal energijos funkcijos W sekai x pasiskirstymą konformacinėje erdvėje.

z(\chi,\psi)=\frac{W (\chi,\psi)-\bar{W}(\psi)}{\sigma(\chi)},
:kur:
:W(\chi,\psi) – žiniomis pagrįsta potencialo funkcija, įvertinanti energiją sekos x, susisukusios į struktūrą \psi arba aminorūgščių sekos x natyvios būsenos \psi laisvosios energijos minimumas;
:\bar{W}(\psi) – vidutinė sekos x energija, gauta įvertinant visas x konformacijas, esančias duomenų bazėje;
:\sigma(\chi) – standartinis nuokrypis.

## Šaltiniai
Konsulinės funkcijos

**Konsulinės funkcijos** - užsienio valstybėse atliekamos administracinės funkcijos, taip pat funkcijos, susijusios su valstybės, jos fizinių ir juridinių asmenų gynimu bei jų interesų apsauga (gynyba). Konsulines funkcijas vykdo konsuliniai pareigūnai bei diplomatai.

## Taip pat skaitykite
*Konsulatas
*Diplomatinė tarnyba
Lietuvos civilinė teisė

**Lietuvos civilinė teisė** - Lietuvos privatinės teisės, Lietuvos teisės sistemos dalis; nacionalinė civilinė teisė.

## Istorija

Lietuvos teritorijoje galiojo ne tik Lietuvos, bet ir užsienio valstybių įstatymai (kai 1840 m. buvo panaikintas Lietuvos Statutas). Pvz., Prancūzijos civilinis kodeksas (Užnemunės krašte), Prūsų žemės teisynas, Rusijos imperijos civiliniai įstatymai (sudarę civilinį kodeksą, vad. X tomas). Palangos apylinkėse, Lietuvai priskirtose iš buvusios Kuršo gubernijos, buvo taikomi carinės Rusijos laikų civiliniai įstatymai Pabaltijo kraštams. Klaipėdos kraštas turėjo paklusti Vokietijos civiliniams įstatymams Sovietinės okupacijos metais buvo įvestas Lietuvos TSR civilinis kodeksas.

## Teisės šaltiniai
Pagrindinis teisės šaltinis - LR civilinis kodeksas. 

Papildomi teisės šaltiniai - Lietuvos civilinės teisės mokslas, doktrina (pvz., LR civilinio kodekso komentaras) ir kt. 

Kiti šaltiniai - bendrieji Lietuvos teisės šaltiniai (pvz., LR Konstitucija).

## Lietuvos prievolių teisė

## Lietuvos daiktinė teisė

## Lietuvos deliktinė teisė

## Lietuvos paveldėjimo teisė

## Lietuvos intelektinės nuosavybės teisė

## Lietuvos civilistika
Lietuvoje civilinės teisės mokslą plėtoja:
* VU Teisės fakulteto Privatinės teisės katedra (iki 2009 m. rugsėjo 1 d. - Civilinės teisės ir civilinio proceso katedra) 
* Mykolo Romerio universitete:
** Teisės fakulteto Civilinės ir komercinės teisės katedra
** MRU TF Verslo teisės katedra.

## Taip pat skaitykite
*Lietuvos baudžiamoji teisė
*Lietuvos konstitucinė teisė

## Šaltiniai
Greko gynyba

**Greko gynyba** arba **MakKonelio gynyba**, pavadintas Džioakino Greko vardu – šachmatų debiutas, kurio ėjimai:

: **1. e4 e5**
: **2. Žf3 Vf6?!**

Kaip ir kiti neįprasti atsakymai į karaliaus žirgo debiutą, ECO šis debiutas žymimas kodu C40.

Iš bandymų ginti e pėstininką po **2. Žf3**, ėjimas **2…Vf6?!** laikomas vienu iš silpniausių, nes per anksti išveda valdovę, ignoruoja lengvųjų figūrų vystymą, atiduoda centrą, atima geriausią laukelį žirgui, o valdovė gali tapti atakos objektu. Šis debiutas kartais pasitaiko tarp silpnų žaidėjų, bet patyrę šachmatininkai jo nenaudoja.

Netgi Grekas, kurio vardu pavadinta gynyba, maždaug 1620-aisiais atrado tęsinį, kuriame baltieji laimi:

: **1. e4 e5**
: **2. Žf3 Vf6?!**
: **3. Rc4 Vg6**
: **4. 0-0 Vxe4**
: **5. Rxf7+ Ke7** (**5…Kxf7?? 6. Žg5+** laimi baltųjų valdovę)
: **6. Be1 Vf4**
: **7. Bxe5+ Kxf7**
: **8. d4 Vf6**
: **9. Žg5+ Kg6**
: **10. Vd3+ Kh6**
: **11. Žf7#**
Lopeso debiutas

**Lopeso debiutas** arba **MakLeodo ataka** – šachmatų debiutas, kurio ėjimai:

: **1. e4 e5**
: **2. c3**

Baltųjų antrasis ėjimu ruošiamas ėjimas d2-d4, užimant centrą. Žaidimas gali pereiti į kitus debiutus, pvz., Poncianio debiutą arba centrinį gambitą. Juodieji gali tęsti **2…Žf6**, tačiau tada baltieji gali tęsti **3. d4 ed 4. e5**, ir juodieji arba traukia žirgą iškart, arba tęsia **4…Ve7 5. Ve2**, ir vėliau **6. cd**, baltiesiems turint pranašumą. Geriau žaisti **2…d5**, nes po **3. ed Vxd5** valdovė stovi tvirtai, o ją išvyti sunku, nes **4. c4** palankus juodiesiems todėl, kad silpnina poziciją.

## Šaltiniai
* Eric Schiller (2003 m.) „Neįprasti šachmatų debiutai“. ISBN .
Karaliaus žirgo debiutas

**Karaliaus žirgo debiutas** – šachmatų debiutas, kurio ėjimai:

:1. e4 e5
:2. Žf3

Šis debiutas paprastai skaidomas į daug kitų. Jo ECO kodai (įskaitant tęsinius) yra C40-C99. Tai yra vienas populiariausių debiutų tarp šachmatininkų, o ypač tarp pradinukų.

## Tęsiniai
Po **2. Žf3** populiariausi tęsiniai yra:
* 2...Žc6 (populiariausias tęsinys; ECO kodas C44);
** 3. c3 (Poncianio debiutas; C44);
** 3. Re2 (Atvirkštinis vengriškasis debiutas; C44);
** 3. g3 (Konstantinopolskio debiutas; C44);
** 3. Žc3  (C46);
*** 3...Žf6 (Keturių žirgų debiutas; C47-C49);
** 3. d4 (Škotiškoji partija; C45);
** 3. Rc4 (C50);
*** 3...Rc5 (Itališkoji partija; C53-C54);
**** 4. b4 (Evanso gambitas; C51-C52);
*** 3...Re7 (Vengriškoji gynyba; C50);
*** 3...Žf6 (Dviejų žirgų gynyba; C55-C59);
*** 3. Rb5 (Ispaniškoji partija; C60-C99);
* 2...Žf6 (Rusiškoji partija; C42-C43);
* 2...d6  (Filidoro gynyba; C41);
* 2...Ve7 (Braziliškoji gynyba; C40);
* 2...Vf6 (Greko gynyba; C40);
* 2...f6  (Damiano gynyba; C40) ;
* 2...d5  (Dramblio gambitas; C40);
* 2...f5  (Latviškasis gambitas; C40).

## Nuorodos

* Chessgames.com apie karaliaus žirgo debiutą
Klemenso debiutas

**Klemenzo debiutas** – neįprastas šachmatų debiutas, pradedamas ėjimu **1. h3**.

Debiutas pavadintas Estijos šachmatininko Hermano Klemenzo (1846–1908) vardu. Kaip ir kiti neįprasti debiutai, šachmatų debiutų enciklopedijoje jo kodas yra A00.
Kaip ir Anderseno debiutas **1.a3**, ėjimas **1.h3 ** yra lūkuriuojamasis ir beveik nieko nedaro. Šiuo ėjimu šiek tiek susilpninamas karaliaus flangas, ignoruojamas figūrų vystymas, nekovojama dėl centro. Dėl šios priežasties ėjimas **1. h3** yra vienas iš rečiausių.
Juodieji turi keletą geriausių atsakymų. Stipriausias – **1…e5**, kuriuo kovojama dėl centro. Panašus ėjimas **1…d5** irgi dažnas, tačiau kiek silpnesnis, nes po **2. f4** pereina į olandiškąją gynybą atvirkščiai, kurioje pėstininkas h3 užima gerą gynybinę padėtį. Dar vienas atsakymas – **1…b6**, trukdant žaisti g2-g4 ir pulti karaliaus sparną, o figūrų vystymas sutrikdomas, nes po Rc8-b7 trukdoma žaisti e2-e4, todėl baltieji turėtų iškart sužaisti **2. e4**, po ko ėjimas h3 nebetenka prasmės ir juodiesiems atiduodamas tempas.
Galąstuvas

**Galąstuvas** – priemonė pjovimo įrankiams aštrinti (galąsti) abrazyviniu būdu. 

## Įrankis
Galąstuvai būna rankiniai ir mašininiai, tvirtinami universaliosiose ar specializuotose galandimo staklėse. Juo sudaromi aštrūs naujo arba naudojamo įrankio ašmenys; toks įrankis turi tikslią ašmenų formą, glotnų paviršių ir yra patvaresnis. Metalo pjovimo įrankiams galąsti naudojami abrazyviniai įrankiai, pagaminti iš korundo, silicio, karbido, deimanto, elboro, medienos pjovimo įrankiams – galąstuvai, pagaminti iš gamtinio smiltainio, kvarco, medienos. Yra didelės galios elektrinių galąstuvų, kurių abrazyviniai diskai sukasi 3000 sūkių per minutę greičiu. 

## Lietuvoje
Lietuvoje galąstuvas pradėtas naudoti I a. Pirmieji galąstuvai buvo įvairaus dydžio smulkiagrūdžio akmens netaisyklingos formos, vėliau mažesni, pailgi. II a. – III a. pradėta naudoti ir nedidelius 6–14&nbsp;cm ilgio, iki 2–3&nbsp;cm storio, keturkampio pjūvio, šiek tiek smailesniu galu, dažniausiai su skylute storesniajame gale galąstuvus. Per skylutę įvėrus geležinę arba žalvarinę grandelę jie nešioti prie diržo. Galąstuvų randama piliakalniuose ir gyvenvietėse, kapinynuose vyrams į kapą jie dėti iki XIV a. – XV a. 

Greta akmeninių galąstuvų, kuriems gaminti naudotas kvarco smiltainis, kvarcitas, liditas, kai kurie kristaliniai skalūnai, XIX a. antroje pusėje – XX a. naudoti lietiniai ir mediniai. Dar vadintas brūkšte, pustykle. Akmeniniai ir lietiniai galąstuvai buvo pailginto stačiakampio formos (vietos darbo arba įvežtiniai). Medinius mentelės pavidalo, 30–70&nbsp;cm ilgio galąstuvus valstiečiai gamindavosi iš ąžuolo, kartais iš beržo, gluosnio, uosio. Jie būdavo kryžmiškai išraižyti ir ištepti dervos arba sakų ir smėlio mišiniu, šlynu. Šienaujant galąstuvas buvo užkišamas už kelnių juosmens, juostos, diržo, nešiojamas kišenėje, drobiniame arba odiniame kapšiuke ar mediniame prie diržo pakabintame indelyje – šliutėje. Prieš pustant dalgį galąstuvas sudrėkinamas vandeniu, patrinamas į smėlį.

## Šaltiniai
Leptis Magna

**Leptis Magna** arba **** (dab. Lebda, ) – senovinis miestas Viduržemio jūros pakrantėje, dab. Libijoje.

## Istorija
Leptis Magna buvo didžiausias Tripolitanijos miestas, įkurtas – X a. pr. m. e. finikiečių iš Tyro ar Sidono kaip prekybinis uostas, VI – III a. pr. m. e. priklausė Kartaginai. IV a. pr. m. e. Kartaginai tapus viena galingiausių Viduržemio jūros regiono valstybių Leptis Magna išaugo. II pūnų karo pabaigoje 202 m. pr. m. e. atiteko Senovės Romos sąjungininkui Numidijos karaliui Masinisai, bet faktiškai buvo savarankiškas miestas. Po 146 m. pr. m. e. III pūnų karo – Romai. 23 m. pr. m. e. tapo Prokonsulinės Afrikos provincijos dalimi. Valdant imperatoriui Trajanui tapo kolonija.

Suklestėjo Severų dinastijos laikais (193–235 m.); mieste gimęs imperatorius Septimijus Severas atleido miestiečius nuo turto mokesčių. IV a. Leptis Magną puldinėjo dykumų gentys, 439 m. nukariavo vandalai, 523 m. užėmė berberai, 642 m. sugriovė arabai. VIII a. miestas apleistas, ilgainiui jį užpustė smėlis.

## Tyrimai
1920 m. Leptis Magną pradėjo kasinėti italų ir Libijos Antikinio palikimo tarnybos archeologai, nuo 1994 m. vykdomi kompleksiniai tyrimai. Tirtas I a. amfiteatro, 410 m ilgio kolonados, vedančios į uostą (193–207 m.), Severo arba triumfo arkos (apie 203 m.), Septimijaus Severo forumo, II a. šventyklų, vad. Adriano pirčių, nimfėjo, tetrapilono, spalvota mozaika puoštų gyvenamųjų namų ir aikščių liekanos, 460 m ilgio stadionas. Rasta daug skulptūrų. Yra išlikę daug romėniškojo laikotarpio statinių griuvėsių, kurie užima 4 ha plotą. Dauguma pastatų statyti Septimijaus Severo laikais. Radinius saugo Leptis Magnos muziejus. Nuo 1982 m. Pasaulio paveldo paminklas, gausiai lankomas turistų.

## Literatūra
* Ranuccio Bianchi Bandinelli, Ernesto Vergara Caffarelli, Giacomo Caputo: The buried city. Excavations at Leptis Magna. Weidenfeld and Nicolson, London 1966.
* Ernesto De Miro, Antonella Polito: Leptis Magna. Dieci anni di scavi archeologici nell area del Foro Vecchio. I livelli fenici, punici e romani. L’Erma di Bretschneider, Roma 2005, ISBN 88-8265-309-9.
* Maria Floriani Squarciapino: Leptis Magna. Raggi, Basel 1966 (Ruinenstädte Nordafrikas 2).
* Detlev Kreikenbom: Wandel der Stadt Leptis Magna während der frühen Kaiserzeit. Asymmetrische Kontakte und Innovation. In: Walter Bisang (Hrsg.): Kultur, Sprache, Kontakt. Ergon-Verlag, Würzburg 2004, S. 251–320, ISBN 3-89913-315-3.
* A. Laronde und G. Degeorge: Leptis Magna. La splendeur et l´oubli. Hermann, Paris 2005.
* Stefan Altekamp:Rückkehr nach Afrika. Italienische Kolonialarchäologie in Libyen 1911–1943, Böhlau, Köln – Weimar – Wien 2000 (Arbeiten zur Archäologie) ISBN 3-412-08099-3.
* Detlev Kreikenbom, Leptis Magna vor der arabischen Eroberung. in Detlev Kreikenbom, Franz-Cristoph Muth, Joerg Thielman (Hrsg.), Atabische Christen – Christen in Arabien (Frankfurt am main u.a., Peter Lang, 2007), 35-54 (Nordafrikanisch / Westasiatische Studien, 6).

## Šaltiniai
AFC Prezidento taurė

**AFC Prezidento taurė** – kasmetinės tarptautinės Azijos futbolo klubų varžybos, įkurtos 2005 m. Turnyrą vykdo Azijos futbolo konfederacija (AFC). Į pirmąją ir antrąją grupes patenka šalys, kurių klubai žaidžia AFC Čempionų lygoje bei AFC taurėje.

Nuo 2005 m. iki 2007 m. dalyvavo 8 klubai, kurie buvo suskirstyti į keturias grupes. Nuo 2008 m. klubų skaičius padidėjo iki 11, klubai buvo skirstomi į tris grupes.

Dabartiniai taurės nugalėtojai yra Tadžikijos Regar-TadAZ futbolo klubas iš Tursunzadės.

## Rezultatai

## Nuorodos

* AFC oficiali svetainė
Fiskas

**Fiskas** ( 'pintinė, kapšas') – Romos imperatoriaus iždas. Viešasis iždas vadinosi *[[aerariumas]]*.

Romos respublikos laikais valstybės iždas buvo vieningas ir jis vadinosi *aerariumas*. Formuojantis imperatoriaus valdžiai provincijos buvo padalintos tarp Senato, kaip senosios respublikos atstovo, ir imperatoriaus. Kartu buvo padalintos ir viešosios pajamos bei išlaidos. Senato iždas išlaikė pavadinimą *aerariumas*, o imperatoriaus iždas ėmė vadinti *fiskas*. Žodžiu  buvo vadinama vytelių pintinė, kurioje romėnai laikydavo ir nešiodavo dideles sumas pinigų. Asmeninės imperatoriaus lėšos buvo nesusijusios su fisku.

Fisko pajamos buvo:
* mokesčiai, kuriuos surinkdavo iš imperinių Romos provincijų,
* niekieno dvarų pajamos,
* konfiskuotas turtas (pvz., dėl savo padaryto nusikaltimo nusižudžiusių asmenų turtas, pinigų klastotojų turtas ir kt).
* numatyta rastų lobių dalis,
ir kt.
Fisko išlaidos buvo:
* išlaidos armijai ir laivynui, kariniams reikmenims
* valdininkų algos
* užmokestis už grūdus Romai
* išlaidos pašto sistemai
* išlaidos viešiesiems statiniams išlaikyti.

Fisko kaip imperatoriaus iždo egzistavimas rodo, kad ankstyvojoje Romos imperijoje egzistavo valdžių pasiskirstymas tarp imperatoriaus dvaro ir Senato. Vėliau imperatorius ėmė įgauti vis didesnę valdžią imperijoje, kartu didėjo ir fisko dydis. Galų gale fiskas ėmė reikšti visos valstybės iždą (kaip kad tai reiškė *aerariumas* respublikos laikais). Kada fiskas susiliejo su aerariumu nėra žinoma, bet Adriano laikais jie dar buvo skirtingi. Susiliejus abiem iždams žodžiai *fiskas* ir *aerariumas* ėmė reikšti tą patį – imperatoriaus iždą, kuris buvo vienintelis valstybės iždas. Kol šie iždai buvo atskiri, jiems galiojo skirtingos teisės dalys – aerariumui *jus populi*, o fiskui – *jus fisci*.

Pirmaisiais metais fiskui vadovavo racionalis, kuris pradžioje būdavo atleistinis, nes Augustas pageidavo, kad šias pareigas vykdytų tarnas, nesusijęs su tradicinės visuomenės klasių reikalavimais. Vėlesniais metais korupcija ir prasta atleistinių reputacija privertė rinktis patikimesnius fisko administratorius. Nuo Adriano laikų (117–138) visi racionaliai būdavo parenkami iš ekvitų, ir ši tvarka išsilaikė iki Diokleciano laikų.
Vėliau fiską tvarkė valdininkai, vadinti prokuratoriais, advokatais, patronais ir prefektais. Imperatorius Nerva įsteigė *fisko pretoriaus* () pareigybę, šis pretorius administravo teisę, susijusią su fisku. Asmeninį imperatoriaus turtą (patrimoniumą) tvarkydavo *cezario prokuratorius* ().

## Nuorodos

* Fiscus In: Smith W. (1870) Dictionary of Greek and Roman Antiquities
Nicolas Kiefer

**Nikolasas Kyferis** (; g. 1977 m. liepos 5 d.) – profesionalus Vokietijos tenisininkas. Šiuo metu ATP reitinge jis užima 116 vietą. Aukščiausias Nikolaso pasiekimas reitinge buvo ketvirtoji vieta. Per savo karjerą Kėferis laimėjo šešis ATP titulus. 2004 metais, Atėnų olimpinėse žaidynėse jis kartu su Raineriu Šutleriu laimėjo vyrų dvejetų sidabro madalį. Kėferis profesionalu tapo 1995 metais. Nikolaso mama, Nikolė, yra prancūzė. Tėtis, Volfgangas, yra mokytojas. Kėferis tenisą pradėjo žaisti būdamas šešerių. Nikolasą Kėferį iki 2005 metų treniravo Saša Nenselis.
Racionibas

**Racionibas** () – Romos imperijos finansininkas, tvarkęs fisko sąskaitas ir išlaidas. Racionibo įtaka valstybės finansams buvo labai didelė. Pradžioje šias pareigas eidavo atleistinis, bet nuo II a. ir Adriano valdymo šią pareigybę ėmė užimti tik ekvitai, nes atleistinių reputaciją sugadino korupcija. Racionibo pareigybė panaikinta IV a. atsiradus *comes sacrarum largitionum* pareigybei.

## Susiję straipsniai
* fiskas
* racionalis
* aerariumas
Julien Boutter

**Žulienas Boteras** (; g. 1974 m. balandžio 7 d.) – buvęs profesionalus Prancūzijos tenisininkas. Jis baigė savo karjerą 2005 metais. Per savo karjerą Žulienas laimėjo 1 ATP titulą. Jis žaisdamas tenisą uždirbo 1 430 283 JAV dolerių. Aukščiausias Botero pasiekimas reitinguose buvo 46 vieta. Jis profesionalu tapo 1996 metais. Žulieną treniravo Davidas Martinas. Boteras savo padavimą laikė geriausiu smūgiu. Jis tenisą pradėjo žaisti būdamas dešimties metų amžiaus.

2002 metų Australian Open turnyre, Boteras nugalėjo antrąjį pagal skirstymą, buvusią pirmąją pasaulio raketę Gustavą Kuerteną, nors ir pralaiminėjo dviem setais, 3–6, 4–6, 7–5, 6–3, 6–3.
Andoros futbolo federacija

**Andoros futbolo federacija** () – Andoros futbolo vykdomoji institucija, įkurta 1994 m. ir veikianti Eskaldeso-Engordanio. Futbolo federacija kontroliuoja Andoros lygos čempionatą, Andoros futbolo taurę, bei Andoros vyrų futbolo rinktinę.

1994 m. federacija buvo priimta į UEFA, po dvejų metų, t. y. 1996 m., priimta į FIFA.

Dabartinis federacijos prezidentas yra Francesc Amat Escobar.

## Nuorodos
* FIFA 
* UEFA
Marc Rosset

**Markas Rosė** (; g. 1970 m. lapkričio 7 d.) – buvęs profesionalus Šveicarijos tenisininkas. Per savo karjerą Markas laimėjo 15 ATP titulų. Jis laimėjo bent po vieną titulą ant visų dangų – grunto, žolės, kilimo ir kietos dangos kortų. Aukščiasias Rosė pasiekimas reitinge buvo devintoji vieta. 1992 metais, Barselonos olimpinėse žaidynėse jis kartu su Jakobu Hlašeku laimėjo aukso medalį. Per savo karjerą Markas laimėjo 6 812 693 JAV dolerių. Jis profesionalu tapo 1988 metais. Marką treniravo Pjeras Paganinis. Rosė gimė Ženevoje, Šveicarijoje. Dabar jis gyvena Monte Karle, Monake.

## Didžiojo Kirčio turnyrų finalai
### Dvejetai: 1 (1-0)

## Olimpiniai finalai
### Vienetai: 1 (1 aukso medalis)

## Šaltiniai
Operos vaidykla

**Operos vaidykla** – pirmasis Lietuvos profesionalus operos teatras, veikęs 1920–1922 m. Kaune. Operos vaidykla buvo vadinama Lietuvių meno kūrėjų draugijos Operos ir dramos vaidyklos operos trupė. Draugija operos vaidyklą įkūrė Aleksandro Kačanausko, Juozo Tallat-Kelpšos, Juozo Naujalio, Juliaus Štarkos, Adelės Galaunienės ir kt. muzikų iniciatyva. 1920 m. gruodžio 31 d. įvyko pirmasis spektaklis – Giuseppe Verdi „Traviata“ (dirigavo J. Tallat-Kelpša, režisavo Konstantinas Glinskis, dekoracijas sutvarkė dailininkas Vladas Didžiokas, chormeisteris Julius Štarka). Operos vaidykla dar pastatė Miko Petrausko „Birutę“, A. Rubinšteino „Demoną“, G. Verdi „Rigoletą“. Svarbiausius vaidmenis atliko: Adelė Galaunienė, Vladislava Grigaitienė, Julija Dvarionaitė, Kipras Petrauskas, Antanas Sodeika, Juozas Bieliūnas, Petras Oleka, Jonas Byra. 1922 m. teatras suvalstybintas, pavadintas Valstybės opera, vėliau Valstybės teatru. Dabar – Lietuvos nacionalinis operos ir baleto teatras.
Guillermo García-López

**Giljermas Garsija-Lopezas** (; g. 1983 m. birželio 4 d.) – profesionalus Ispanijos tenisininkas. Šiuo metu ATP reitinge Giljermas užima 41 vietą. Tai yra geriausias jo pasiekimas per visą karjerą. Garsija per savo karjerą jau laimėjo 1 ATP titulą. Profesionalu tapo 2002 metais. Lopezą treniruoja Chuanas Manuelis Esparsija Klementas. Giljermo mėgstamiausia danga yra gruntas. Jo tėvas (Chuanas) yra mokytojas. Mama (Pakė) yra medicinos sesuo.

Giljermas yra geras tautiečio tenisininko Chuano Karloso Ferero draugas. Abudu jie treniruojasi *JC Ferrero Equelite* teniso akademijoje Viljenoje, Ispanijoje.
Austrijos futbolo sąjunga

**Austrijos futbolo sąjunga** () – Austrijos futbolo vykdomoji institucija, įsikūrusi Vienoje. Organizuoja Austrijos Bundeslygą, Austrijos futbolo taurę, Austrijos vyrų futbolo rinktinę, bei Austrijos moterų futbolo rinktinę.

Nuo 1906 m. yra FIFA narė, 1954 m. buvo priimta į UEFA.

## Prezidentai

* Strehblow (1904–1906 m.)
* Ignaz Abeles (1906–1907 m.)
* Adolf Wallner (1907–1914 m.)
* Ignaz Abeles (1914–1922 m.)
* Karl Volkert (1922–1926 m.)
* Richard Eberstaller (1926–1938 m.)
* Josef Gerö (1945–1955 m.)
* Hans Walch (1955–1969 m.)
* Heinz Gerö (1970–1976 m.)
* Karl Sekanina (1976–1982 m.)
* Herbert Raggautz ir Heinz Gerö (laikinas) (1982–1984 m.)
* Josef Mauhart (1984–2002 m.)
* Friedrich Stickler (2002–2008 m.)
* Kurt Ehrenberger (laikinas) (2008–2009 m.)
* Dr. Leo Windtner (2009 m. -)

## Nuorodos
* Austrijos futbolo sąjunga 
* FIFA svetainėje 
* UEFA svetainėje
Airijos Respublikos futbolo asociacija

**Airijos Respublikos futbolo asociacija** (; ) –  Airijos futbolo vykdomoji institucija, įkurta 1921 m. Organizuoja Airijos futbolo lygos taurę, Airijos futbolo taurę, Airijos futbolo supertaurę ir Airijos vyrų futbolo rinktinę. Nepainiotina su Šiaurės Airijos futbolo asociacija.

Federacija įkurta 1921 m., po dvejų metų buvo priimta į FIFA. Nuo 1958 m. UEFA narė. Dabartinis asociacijos prezidentas yra Paddy McCaul.

## Nuorodos
* Airijos futbolo svetainė
* FIFA svetainėje 
* UEFA svetainėje
Šiaurės Airijos futbolo asociacija

**Šiaurės Airijos futbolo asociacija** () – Šiaurės Airijos futbolo vykdomoji institucija, istoriškai buvusi visos Airijos salos asociacija. Nepainiotina su Airijos Respublikos futbolo asociacija, kuri organizuoja varžybas Airijos Respublikoje.

## Istorija

Federacija įkurta 1880 m. Į FIFA buvo priimta 1911 m. Nuo 1954 m. yra UEFA narė.

## Prezidentai
* 1880–1889 m. Lord Spencer Chichester
* 1889–1909 m. Marquis of Londonderry
* 1909–1912 m. Alexander H. Thompson
* 1912–1914 m. Hugh Hegan
* 1914–1945 m. Sir James McIlmunn Wilton
* 1945–1948 m. Austin Donnelly
* 1948–1957 m. Frederick J. Cochrane
* 1957–1958 m. Joseph MacBride
* 1958–1994 m. Harry Cavan
* 1995 m. Sammy Walker
* 1995–2007 m. Jim Boyce
* 2007–2010 m. Raymond Kennedy
* Nuo 2010 m. Jim Shaw

## Nuorodos
* Oficiali svetainė
* FIFA svetainėje 
* UEFA svetainėje
Baltarusijos futbolo federacija

**Baltarusijos futbolo federacija** () – Baltarusijos futbolą vystanti institucija, organizuojanti Baltarusijos aukščiausią futbolo lygą, Baltarusijos vyrų futbolo rinktinę ir Baltarusijos moterų futbolo rinktinę.

Federacija buvo įkurta 1989 m. Minske. FIFA narė yra nuo 1992 m., po metų buvo priimta į UEFA. 

2011–2019 m. federacijai vadovavo Sergejus Rumas, nuo 2019 m. – Vladimiras Bazanovas.

## Nuorodos
* Federacijos svetainė
* UEFA svetainėje
* FIFA svetainėje
Vostok

**„Vostok“** ( ,„Rytai“) – serija pirmųjų tarybinių kosminių laivų, kurtų 1958 m. – 1963 m. S. Koroliovo vadovaujamame konstruktorių biure.

1961 m. balandžio 12 d. kosminiu laivu „Vostok“ įvyko pirmasis pasaulyje žmogaus skrydis į kosmosą. Kosmonauto Jurijaus Gagarino pilotuojamas kosminis laivas „Vostok-1“ per 108 minutes  vieną kartą apskrido aplink Žemę.

Nuo to laiko balandžio 12 d. Rusijoje ir kitose šalyse minima kaip Pasaulinė aviacijos ir kosmonautikos diena.

„Vostok“ paskirtis buvo tirti kosminio skrydžio poveikį kosmonauto sveikatai ir darbingumui, kosminio laivo konstrukcinius principus ir sistemas. 

„Vostok“ bazinė konstrukcija tapo tarybinių ir rusiškų palydovų, naudotų karinei žvalgybai, kartografijai, biologiniams tyrimams, pagrindu. 

Visi skrydžiai vyko iš Baikonuro kosmodromo.

## Kosminiais laivais „Vostok“ skrido kosmonautai:
* Vostok-1 – Jurijus Gagarinas
* Vostok-2 – Germanas Titovas
* Vostok-3 – Andrijanas Nikolajevas
* Vostok-4 – Pavelas Popovičius
* Vostok-5 – Valerijus Bykovskis
* Vostok-6 – Valentina Tereškova.

## „Vostok“ techniniai duomenys
* Ekipažas – 1 kosmonautas
* Svoris – 4 730 kg
* Ilgis – 4,4 m (be antenų)
* Diametras – 2,43 m 
* Maksimali skrydžio trukmė – 5 paros
* Skrydžių – 12 (6 pilotuojami) 
* Pirmas skrydis – 1960 m. gegužės 15 d.
* Paskutinis skrydis – 1963 m. birželio 16 d. 
* Sėkmingų skrydžių – 10.

## Šaltiniai
Baikonyras

**Baikonyras** (arba ***Baikonuras, Baikonūras***) – miestas vidurio pietų Kazachstane, dešiniajame Syrdarjos krante, į šiaurės vakarus nuo Kyzylordos. Baikonyras ir jo apylinkės turi išskirtinį valstybinį statusą ir iki 2050 m. nuomuojamas Rusijos. Į šiaurę nuo miesto įsikūręs Baikonuro kosmodromas. Mieste gyvena kosmodromą aptarnaujintis personalas, sustiprintas apsaugos režimas. Šalia eina Kyzylordos-Aktobės plentas ir geležinkelis.

## Istorija
Gyvenvietė įkurta 1955 m., aplinkines žemes pradėjus naudoti kaip raketų bandymo poligoną. Iki 1995 m. vadinta ***Leninsku***. Būdingas sovietinis miestų išplanavimas (plačios gatvės, blokiniai daugiabučiai). Žlugus TSRS miestas atiteko Kazachstanui, kosmodromo darbas sustojo, daugelis specialistų emigravo. Tačiau 1994 m. pasirašyta sutartis su Rusija, todėl kosmodromas darbą atnaujino, atsigavo ir Baikonyras.

## Šaltiniai
Lietuvos deputacijos kolegija

**Lietuvos deputacijos kolegija** () – 1723–1736 m. Prūsijos karalystės centrinės valdžios Mažojoje Lietuvoje įstaiga. Veikė Gumbinėje. 

## Istorija
Įsteigta per Mažosios Lietuvos vokiškąją Didžiąją kolonizaciją vietoje buvusių Prūsijos lietuvių valsčių rūmų (centras – Tilžėje). Valdė Lietuvos provinciją, kurią sudarė Įsruties, Klaipėdos, Ragainės ir Tilžės apskritys. Buvo pavaldi Karaliaučiaus karo ir domenų rūmams. Abiem įstaigoms iš Karaliaučiaus vadovavo ministras K. Valdburgas. Baigiantis Didžiosios Prūsijos kolonizacijos pagrindiniam etapui 1736 m. pertvarkyta į Gumbinės karo ir domenų rūmus. 

## Šaltiniai
Belgijos karališkoji futbolo asociacija

**Belgijos karališkoji futbolo asociacija** (, , ) – Belgijos futbolo vykdomoji institucija, įsikūrusi Briuselyje, organizuoja Belgijos vyrų futbolo rinktinę, taip pat Belgijos futbolo sistemą, į kurią įeina:
* Nacionaliniai divizionai
* Regioniniai divizionai
* Provincijų divizionas
* Belgijos futbolo taurė
* Belgijos futbolo supertaurė
* Salės futbolo varžybos
* Moterų futbolo varžybos

## Prezidentai
* 1895–1924 m. Baron Edouard de Laveleye
* 1924–1929 m. Count Joseph d’Oultremont
* 1929–1937 m. Rodolphe-William Seeldrayers
* 1937–1943 m. Oscar van Kesbeeck
* 1945–1951 m. Francis Dessain
* 1951–1967 m. Georges Hermesse
* 1967–1987 m. Louis Wouters
* 1987–2001 m. Michel D’Hooghe
* 2001–2005 m. Jan Peeters
* 2006 m. – iki šių dienų François de Keersmaecker

## Nuorodos
* Oficiali svetainė
Bosnijos ir Hercegovinos futbolo sąjunga

**Bosnijos ir Hercegovinos futbolo sąjunga** () – Bosnijos ir Hercegovinos futbolo vykdomoji institucija, įkurta 1992 m. Sarajeve. Asociacija organizuoja Bosnijos ir Hercegovinos aukščiausią futbolo lygą, Bosnijos ir Hercegovinos vyrų futbolo rinktinę, Bosnijos ir Hercegovinos U-21 futbolo rinktinę, bei kitas varžybas.

Dabartinis federacijos prezidentas yra Iljo Dominković.

## Nuorodos
* Asociacijos svetainė
Koba

**Koba** () – poklasikinio laikotarpio majų civilizacijos miestas, kurio liekanos dabar yra Meksikoje, Kintana Roo valstijoje, 90 km į rytus nuo Čičen Icos, 40 km į vakarus nuo Karibų jūros.

Miestą supa dvi lagūnos (Kobos ir Makanšoko), apylinkėse išvystyta kelių (*[[sacbe]]*) sistema. Yra išlikę keletas nemažų piramidžių, iš kurių didžiausia – *Nohoch Mul* (42 m aukščio), aukščiausia Jukatane. Ją sudaro 120 pakopų, viršūnėje yra altorius, kuriame buvo aukojamos aukos dievams. Mieste yra du žaidimo kamuoliu laukai.

Ceremoniniai statiniai Koboje pastatyti dar klasikiniu laikotarpiu (250–900 m.), o poklasinikiniu laikotarpiu tapo vienu svarbiausių Jukatano miestų. Klestėjimo laikotarpiu čia gyveno ~50 tūkst. žmonių, miesto plotas siekė 80 km². Išsilaikė beveik iki pat ispanų užkariavimo XIV a.
Tulumas

**Tulumas** (, ) – majų civilizacijos miesto liekanos pietryčių Meksikoje, Kintana Roo valstijoje, ant aukšto (12 m) Karibų jūros pakrantės skardžio. Dėl lengvo pasiekiamumo Tulumas yra populiarus turistinis objektas.

Senasis miesto vardas yra Sama („Aušros miestas“), dabartinis pavadinimas reiškia „siena, apsauga“. Nors mieste rasta inskripcijų, žyminčių 564 m., tačiau manoma, kad jos atgabentos iš senesnių miestų. Pats Tulumas gyvavo poklasikiniame laikotarpyje, tarp 1200–1450 m. Tai buvo svarbus uostamiestis, aptarnavęs Kobos miestą. Dėl klestinčios prekybos, Tulume buvo sukaupta daiktų iš viso Jukatano, rasta nefrito, obsidiano iš Gvatemalos aukštumų. Miestas gyvavo beveik iki ispanų atvykimo, tačiau jiems atvykus jau buvo apleistas. 1518 m. minimas Chuano de Grichalvos ekspedicijos nario Chuano Diaso.

Tulumas gerai įtvirtintas – nuo jūros jį saugo skardis, nuo žemyno – 8 m storio siena. Vanduo miestui buvo tiekiamas iš aplinkinių senotų. Vienas svarbiausių Tulumo pastatų – Freskų šventykla, kur buvo garbinama Veneros deivė. Išlikusi ir 7,5 m aukščio tvirtovė.


Tulum - Mayan Pyramid.jpg|thumb|left|250px|Piramidė Tulume
Tulum 2.jpg|Šventyklos Tulume
Tulum Maya-13.jpg|thumb|left|250px|Tulumo griuvėsiai
TulumCatherwood1844.jpg|Tulumo iliustracija


## Šaltiniai
Nimba

**Nimba** − kalnų masyvas Gvinėjos, Liberijos ir Dramblio Kaulo Kranto pasienyje.

Nimbo kalno aukštis iki 1752 m. Kalnas susidaręs iš vulkaninių uolienų. Nimbo vakaruose yra geležies rūdos telkinių.

Prie Nimbo kalno yra įkurtas Nimbos kalno gamtos rezervatas.

## Nuorodos
* Nimbo kalnas (anglų k.)
Luros kalnas

**Luros kalnas** − kalnas šiaurės Gvinėjoje, Futa Džalono aukštumų srityje. Kalno aukštis 1573 m. Jis yra 7 km nuo Labės regiono Malio prefektūros.

## Išnašos
Estijos dailės akademija

**Estijos dailės akademija** () – aukštoji dailės mokykla Taline, Tartu maantee 1   10145 Tallinn. 

## Istorija
1914 m. Estų meno draugija įsteigė Pramoninės dailės mokyklą, bet prasidėjęs Pirmasis pasaulinis karas ir Estijos nepriklausomybės karas nutraukė jos veiklą. 1920-1938 m. veikė valstybinė pramoninio meno mokykla, kurioje buvo dėstoma skulptūra, grafika, keramika, meninė poligrafija, stiklo menas, metalo dailė. 1938 m. mokyklos bazėje įsteigta Aukštoji meno mokykla, veikusi iki 1941 m. 1951 m. sujungus 1944 m. įkurtus Talino taikomosios dailės institutą ir Tartu dailės institutą, įkurtas Estijos dailės institutas. 1989–1995 m. jis veikė kaip Talino dailės universitetas, nuo 1995 m. Estijos dailės akademija. Mokosi apie 1100 studentų, dirba apie 200 dėstytojų. 

## Struktūra
* Architektūros fakultetas
* Dizaino fakultetas
* Kultūros paveldo ir konservavimo fakultetas
* Medijos fakultetas
* Vaizduojamosios dailės fakultetas
* Meno istorijos institutas
* Pernu Menų koledžas 
* Dailės galerija
* Leidykla

## Lietuviai
Estijos dailės institute, Talino dailės institute lietuviai studijavo metalo meną, interjerą ir  odos dailę :

Rūta Gudaitytė-Zaturskienė, Alfonsas Gudzevičius, Marytė Gurevičienė, Arvydas Gurevičius, Vytautas Karčiauskas.

Stanislovas Jančiukas, Eugenijus Kazimieras Jovaiša, Lolita Kreivaitienė, Zita Kreivytė, Vytautas Matulionis, Danutė Mertingaitė-Gajauskienė, Romualdas Inčirauskas, Augustinas Mikalauskas, Petras Malakauskas, Remigija Vaitkutė, Vytautas Mockaitis, Romas Tarvydas, Aurimas Anusas ir kiti dailininkai.
 
## Šaltiniai

## Nuorodos
*Estijos dailės akademija